b'\n_START_ARTICLE_\nUeli Maurer\n_START_SECTION_\n\xc5\xbdivljenjepis\n_START_PARAGRAPH_\nRodil se je v kme\xc4\x8dki dru\xc5\xbeini v Wetzikonu v \xc5\xa1vicarskem kantonu Z\xc3\xbcrich. Iz\xc5\xa1olal se je za komercialista in ra\xc4\x8dunovodjo. Od leta 1978 do 1986 je bil \xc4\x8dlan ob\xc4\x8dinske uprave Hinwila, leta 1983 pa je bil izvoljen v parlament kantona Z\xc3\xbcrich, ki mu je leta 1991 tudi predsedoval. Neuspe\xc5\xa1no je posku\xc5\xa1al biti izvoljen tudi v dr\xc5\xbeavni parlament. Med letoma 1994 in 2008 je bil predsednik Zveze kmetijskih pridelovalcev in Zdru\xc5\xbeenja kmetijske mehanike._NEWLINE_Leta 1996 je bil kljub ne ble\xc5\xa1\xc4\x8de\xc4\x8di javni podobi izvoljen za \xc5\xa0vicarsko ljudsko stranko, ki velja za eno od \xc5\xa1tirih \xc5\xa1vicarskih prvokategorni\xc5\xa1kih strank. Maurer se je na mestu predsednika izkazal, predvsem s pove\xc4\x8danjem volilne baze v francosko govore\xc4\x8dem delu \xc5\xa0vice. Znan je po neposrednosti pri besednem obra\xc4\x8dunavanju s politi\xc4\x8dnimi nasprotniki; desnosredinske demokrate je ozna\xc4\x8dil za \xc2\xbbmehke\xc2\xab, social-demokrate pa za \xc2\xbbmotene\xc2\xab. Funkcijo predsednika ljudske stranke je opravljal do 1. marca 2008.  _NEWLINE_S 1. januarjem 2009 je postal \xc4\x8dlan Federalnega sveta \xc5\xa0vice ter istega leta minister za obrambo, civilno za\xc5\xa1\xc4\x8dito in \xc5\xa1port. Leta 2012 je bil za eno leto imenovan za podpredsednika Federalnega sveta, ponovno pa tudi leta 2018. 1. januarja 2016 je postal minister za finance.\n_START_SECTION_\nPredsednik dr\xc5\xbeave\n_START_PARAGRAPH_\n\xc5\xa0vicarski politi\xc4\x8dni sistem predsednika zamenja vsako leto, izberejo pa ga med ministrskim zborom. Maurer je funkcijo predsednika prvi\xc4\x8d opravljal med 13. januarjem in 31. decembrom 2013, ponovno pa med 1. januarjem in 31. decembrom 2019.'